

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 403-01/19-01/01

UR.BROJ: 2186/10-01/01-19-19

Vidovec, 07. ožujka 2019.

Na temelju članka 87. Zakona o proračunu („Narodne novine“ br. 87/08, 136/12 i 15/15), članka 10. stavak 1. točka 5. Pravilnika o postupku zaduživanja te davanja jamstva i suglasnosti jedinica lokalne samouprave i područne (regionalne) samouprave („Narodne novine“ broj 55/09 i 139/10) te članka 31. Statuta Općine Vidovec („Službeni vjesnik Varaždinske županije“ broj 04/18), Općinsko vijeće Općine Vidovec na 15. sjednici održanoj dana 07. ožujka 2019. godine donijelo je

**O D L U K U**

**o kreditnom zaduženju Općine Vidovec**

**Članak 1.**

Odobrava se kreditno zaduženje Općine Vidovec za dugoročni kunski kredit u iznosu od 13.500.000,00 kn kod Zagrebačke banke d.d. Zagreb uz slijedeće uvjete:

1. Vrsta kredita: dugoročni kunski kredit
2. Razdoblje i dinamika korištenja kredita: u tranšama, najkasnije do 31.03.2020.godine koji je ujedno i datum prijenosa kredita u otplatu
3. Poček: nema
4. Početak otplate: 30.04.2020.
5. Rok povrata kredita: do 30.03.2033.godine, odnosno 13 godina od prijenosa kredita u otplatu
6. Dinamika otplate glavnice: u 156 jednake mjesečne rate
7. Dinamika otplate kamata: tromjesečno za vrijeme korištenja i otplate kredita
8. Kamatna stopa: 1,70% godišnje, fiksna
9. Interkalarna kamatna stopa: u razdoblju korištenja kredita na iskorišteni iznos kredita, obračunava se u visini redovne kamate 1,70% godišnje, obračunava se i naplaćuje mjesečno
10. Metoda obračuna kamate: proporcionalna metoda
11. Naknada za obradu kredita: bez naknade
12. Naknada za prijevremenu otplatu kredita: bez naknade
13. Efektivna kamatna stopa: 1,71% godišnje, fiksna
14. Instrumenti osiguranja otplate: zadužnice Općine Vidovec

**Članak 2.**

Dugoročni kredit iz članka 1. Ove Odluke koristiti će se za financiranje kapitalnih projekata Općine Vidovec – izgradnja građevine društvene namjene – dječji vrtić u Vidovcu.

**Članak 3.**

Zadužuje se Jedinstveni upravni odjel Općine Vidovec za pripremu sve potrebne dokumentacije za dobivanje suglasnosti Vlade RH za kreditno zaduženje Općine Vidovec.

**Članak 4.**

Ugovor o kreditu sa Zagrebačkom bankom d.d. Zagreb potpisati će općinski načelnik nakon dobivanja suglasnosti Vlade RH na zaduženje.

**Članak 5.**

Ovom Odlukom stavlja se van snage Odluka o kreditnom zaduženju („Službeni vjesnik Varaždinske županije“ broj 03/19).

**Članak 6.**

Ova Odluka objaviti će se u „Službenom vjesniku Varaždinske županije“, a stupa na snagu danom objave.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek